La biblioteca us ofereix diferents clubs de lectura pensats per a tots els usuaris que tenen ganes de llegir i compartir les seves opinions amb altres participants.
Dia de trobada: Tercer dijous de mes
Hora: dues sessions, a les 16h i 18 h
El Servei de Biblioteques del Departament i el Teatre Nacional de Catalunya, amb la col·laboració d'Arola Editors i la implicació de les biblioteques catalanes, duen a terme el projecte "Llegir el teatre", un cicle de clubs de lectura sobre textos teatrals que té per objectius:
- Millorar la formació dels espectadors de teatre i refinar-ne així la qualitat de la recepció del fet teatral.
- Donar suport a les biblioteques públiques de Catalunya per al desenvolupament de clubs de lectura de teatre de qualitat.
- Impulsar l'edició de textos teatrals.
- Incrementar els fons sobre teatre de les biblioteques públiques de Catalunya.
Els lectors, que prèviament han llegit l'obra, es troben a les biblioteques per comentar-la en companyia d'una persona vinculada al teatre, que actua de conductora i dinamitzadora de l'activitat, en un diàleg que permet aprofundir els seus aspectes més rellevants.
Dia de trobada: Penúltim dimarts de mes
20 d'octubre: "Decameró", una nova versió de diversos autors actuals;
24 de novembre: "Les Cartes" de Víctor Català i "Monroe-Lamarr" de Carles Batlle;
19 de gener: "Encara hi ha algú al bosc" de Anna M. Ricart;
23 de març: "La Font de la pólvora" de Llàtzer Garcia;
18 de maig: "L'Emperadriu del Paral·lel" de Lluïsa Cunillé i "L'Huracà" de Carme Montoriol.
Per saber-ne més, consulteu l'enllaç: Llegir el teatre, 8a edició, temporada 2020/21
És un club sobre òpera, un club literari i musical, un club per acostar el món de l'òpera i les seves grans obres als usuaris de la biblioteca.
El LiceuBib és un projecte del Servei de Biblioteques del Departament de Cultura i el Gran Teatre del Liceu per promoure i difondre la cultura operística per mitjà dels clubs de lectura de les biblioteques catalanes.
El LiceuBib de la temporada 2020/21 de la Biblioteca Pública de Girona Carles Rahola s'organitza en un club de lectura, en les conferències musicals introductòries a les òperes que es treballen i en la possibilitat d'assistir a les funcions del Liceu amb l'ÒperaGiroBus dels Amics de l'Òpera de Girona, entitat col·laboradora de la biblioteca en aquest projecte des de fa tres temporades.
Dies de trobada del club: 8 d'octubre, 12 de novembre, 14 de gener, 11 de març i 15 d'abril
Hora: 18 h, excepte la primera sessió que és a les 17.30h
8 d'octubre: "Don Joan" de Molière;
11 de març: "Otel·lo" de William Shakespeare; ́
15 d'abril: Una biografia sobre Richard Wagner
Aquestes lectures estan directament relacionades amb cinc òperes de la temporada 2020/21 del Gran Teatre del Liceu: "Don Giovanni" d'Amadeus Mozart; "La Traviata" de Giuseppe Verdi; "Els Contes d'Hoffmann" de Jacques Offenbach; "Otello" de Giuseppe Verdi i "Tannhäuser" de Richard Wagner.
Per saber-ne més, consulteu: LiceuBIB, 5a temporada, 2020/21
Aquest és un club de lectura sobre el racisme, on en aquesta edició parlarem de la cultura xinesa, de la diversitat cultural i del què significa viure en un nou país i establir una identitat pròpia quan el racisme i la dominància cultural hi son presents.
A partir del gènere de la narrativa, ens endinsarem en les estructures socials dels Estats Units.
A més a més, també entendrem millor la discriminació experimentada per les persones negres en aquest territori, com s'ha criminalitzat al col·lectiu durant les últimes dècades i què podem fer nosaltres en el context català actual quan situacions d'odi emergeixin en el nostre entorn.
Dies de trobada del club: 27 d'octubre, 25 de novembre
El Club d'Escriptura és un lloc de trobada on els apassionats per la creació literària es reuneixen per compartir els seus textos i el seu procés creatiu.
Cada mes us proposem un tema diferent perquè escriviu.
Els resultats seran compartits en la següent sessió amb la resta del grup.
L'objectiu dels clubs és posar en pràctica una sèrie de tècniques i estratègies d'animació lectora per afavorir la competència lectora i l'hàbit lector, i també per poder compartir bons moments de conversa al voltant de la lectura.
La metodologia consisteix en animar als nens a participar, expressar les seves opinions, sentiments i reflexions crítiques en un diàleg obert amb altres nens.
Es tindrà en compte que les lectures siguin àgils, dinàmiques i connectin amb les preferències dels nens.
Són històries sobre mons imaginaris, aventura, amistat, por, humor, etc.
Parlarem de l'autor i/o il·lustrador, farem una posada en comú del que hem llegit, i en algunes ocasions farem algunes activitats relacionades, com ara la lectura de contes.
Totes les reflexions i activitats les anorem posant en el blog on tots seran protagonistes.
Dia de trobada: Tercer dijous de mes (3r i 4rt) / Segon dijous de mes (5è i 6è)
L'objectiu del club és fomentar la lectura entre el públic juvenil, dialogant i posant en comú les impressions que els aporta la lectura.
Bimensualment es llegirà un llibre de gènere diferent (ciència-ficció, romàntic, realista, fantàstic, històric...).
La metodologia consistirà a expressar les opinions, sentiments i reflexions dels assistents relacionades amb la lectura seleccionada: història, personatges, escenes, entorn o frases interessants.
Les sessions inclouran material complementari com booktrailers, cançons, o si és possible, la visita de l'autor del llibre tractat.
Dia de trobada: Últim dijous dels mesos de setembre, novembre, gener, març i maig, a les 18h